રેલવે રિયલ ટાઇમ મોનિટરિંગ માટે ટ્રેનના એન્જિનને સેટેલાઇટ સાથે લિંક કરશે. પ્રોજેક્ટને પૂરો કરવા માટે રેલવે ઇન્ડિયન સ્પેસ રિસર્ચ ઓર્ગેનાઇઝેશન (ઈસરો)ની મદદ લઇ રહ્યું છે. રેલવે અધિકારીઓના જણાવ્યા પ્રમાણે આ ટેક્નોલોજીથી ટ્રેનને ટ્રેક કરવા અને તેમાં હાજર ક્રૂ સાથે વાત કરવામાં સરળતા રહેશે. વર્ષના અંત સુધી તમામ ૧૦૮૦૦ એન્જિનમાં એન્ટેના ફિક્સ કરવાનો ટાર્ગેટ રાખવામાં આવ્યો છે.